Den Vest-Sjællandske Avis, 1829-06-06
Jndenlandske Efterretninger. Svendborg den 29de Mai 1829. En ligesaa glæderig som mindeværdig Dag skiænkede Stiftets høie Gouverneur, Hs. K. H. Prins Christian Frederik til Danmark, vor Stad sidstafvigte Christi Himmelfartsdag den 28de Mai, idet Hs. K. H. med egen høie Haand nedlagde Grundstenen til det her nu opførende nye Raadhuus, hvis Tilbliven ene skyldes Hs. K. H. utrættelige Jver for at fremme Samfundets Vel. Aftenen forud var Hs. K. H. ankommen og Byen havde syttret sin Glæde ved en almindelig Jllumination, Musik i Gaderne m.v. Formiddagen den 28de samledes Over- og Underøvrigheder, øvrige Embedsmænd, eligerede Borgere og fremmede Militaire, civile og geistlige Embedsmænd sig i Hs. K. H. Qvarteer, uden for hvilket en Afdeling af Borgervæbningen, Fanen og Musikchoret var posteret. Hs. K. H. indhændigede Byefogden, den af Høistsamme til Grundsteen naadigst skiænkede Sølvplade, med Jnskription, hvis Slutnings Ord ere: "Gud velsigne Arbeidet, længe leve Kongen!"J stor Procession, som Hs. K. H. naadigst bivaanede, og i hvilken de eligerede Borgere bare Sølvpladen paa en rød Fløiels Pude med Guldtræsser, samt Sølvmuurskee og Bræt paa et Sølvfad, begave nu alle ovennævnte Tilstædeværende sig til Byens Torv, hvor Borgevæbningen, medens der blev fallutteret med Kanoner, slog Kreds om Pladsen for den nye Raadstuebygning. Hs. K. H. befandt sig nu i det Jndre af Pladsen, tilligemed Øvrigheden og de eligerede Borgere, der, som meldt, bare Plade og Muurskee. Et talrigt Chor af Sangerinder og Sangere afsang derpaa, ledsagede af Jnstrumenter, en Hymne til Retfærdigheden, hvorpaa Bye fogden underdanigst bad Hs. K. H. om naadigst at ville nedlægge Grundstenen til Byens nye Raadhuus, hvortil Hs. K. H. var saa naadig at svare: "gierne giver Jeg Byen ogsaa dette Veviis paa min Velvillie, hvorpaa Hs. K. H., efter at Jnskriptionen paa Planen var oplæst, under Assistence af vedkommende, naadigst med egen høie Haand nedlagde og indmurede samme i Bygningens østlige Hiørne. Den overordentlig talrige Forsamlig paa Torvet, paa den tilstødende høitliggende Kirkegaard, i alle Vinduer, ja endog paa flere Tage, som tildeels vare afdækkede, nød nu den Glæde, at Hs. K. H. tiltalte den med Ord, som vel ei her kunne giengives, men som gienlyde i vore Hierter, og hvis høie Værd i sin fuldeste Udstrækning kun kan erkiendes af dem, der hørte og saae Hs. K. H. Selv fremsige Samme; herpaa udbragte Høistsamme et "Længe leve, for Hs. Majestæt Kongen, som blev ledsaget af Mængdens Hurra og 27 Kanonskud. Dernæst blev afsiungen en Sang, hvis Slutningsstrophe lyder saaledes: Sign Du dem, som Sandhed efteragte, Sign den Haand, som Templets Grundsten lagte, Sign vor Konge, sig vort Fødeland. Et almeent Hurra for Hs. K. H. hørtes nu, og hvilket Hs. K. H. naadigst besvarede, samt yttrede høit det Ønske: "at hver Svendborger og hver god Fyenboe maatte vorde saa lykkelig, som Høistsamme ønskede det J Processionen, som Hs. K. H. ligeledes naadigst bivaanede, begave derpaa samtlige Vedkommende sig til vor Frue Kirke, hvor Borgervæbningen imidlertid var opmarscheret, og i hvilken Hs. K. H. bivaanede Gudstienesten. Dagens Borgerfest, blev til Slutning paa en hiertelig og passende Maade fra Prædikestolen berørt, Man nød den Ære at ledsage Hs. K. H. til sit Qvarteer, hvor det behagede Hs. K. H. at give Diner, og ved hvilket Høistsamme gav Byen et fremdeles Beviis paa Sin høie Velvillie, ved naadigst dertil ogsaa at lade tilsige 2de af de eligerede Borgere, en af Skovbestyrerne, Borgercapitainen og Brandinspecteuren. Hs. Maj. Kongens og flere kjære Skaale bleve af Hs. K. H. udbragte paa en Maade, der fremkaldte en almindelig og høi Glædesfølelse; ligesom Øvrigheden udbragte Skaal for Hs. K. Hs. Gemalinde, Søn og hele høikongelige Slægt, stedse ledsaget af et hierteligt Hurra.